CELEX: 32014R1255
Language: mt
Date: 2014-07-17 00:00:00
Title: Regolament ta' Delega tal-Kummissjoni (UE) Nru 1255/2014 tas- 17 ta' Lulju 2014 li jissupplimenta r-Regolament (UE) Nru 223/2014 tal-Parlament Ewropew u tal-Kunsill dwar il-Fond għal Għajnuna Ewropea għall-Persuni l-Aktar fil-Bżonn billi jistabbilixxi l-kontenut tar-rapporti annwali u finali ta' implimentazzjoni, inkluża l-lista ta' indikaturi komuni

25.11.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 337/46
               
            
         REGOLAMENT TA' DELEGA TAL-KUMMISSJONI (UE) Nru 1255/2014
         tas-17 ta' Lulju 2014
         li jissupplimenta r-Regolament (UE) Nru 223/2014 tal-Parlament Ewropew u tal-Kunsill dwar il-Fond għal Għajnuna Ewropea għall-Persuni l-Aktar fil-Bżonn billi jistabbilixxi l-kontenut tar-rapporti annwali u finali ta' implimentazzjoni, inkluża l-lista ta' indikaturi komuni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 223/2014 tal-Parlament Ewropew u tal-Kunsill tal-11 ta' Marzu 2014 dwar il-Fond għal Għajnuna Ewropea għall-Persuni l-Aktar fil-Bżonn (1) u b'mod partikolari l-Artikolu 13(6) tiegħu,
         Billi:
         
                     (1)
                  
                  
                     Ir-Regolament (UE) Nru 223/2014 jeżiġi li l-Kummissjoni tadotta atti delegati li jissupplimentaw l-elementi mhux essenzjali fir-rigward tal-Fond għal Għajnuna Ewropea għall-Persuni l-Aktar fil-Bżonn (FEAD)
                  
               
                     (2)
                  
                  
                     Ir-Regolament (UE) Nru 223/2014 jeżiġi li l-Istati Membri jissottomettu lill-Kummissjoni r-rapporti annwali u finali li fihom informazzjoni dwar l-implimentazzjoni ta' Programmi Operazzjonali (PO), inkluża d-dejta marbuta ma' indikaturi komuni u, fejn applikabbli, indikaturi speċifiċi tal-programm.
                  
               
                     (3)
                  
                  
                     Sabiex jiġi żgurat monitoraġġ xieraq tal-implimentazzjoni tal-PO u l-kontribuzzjoni tagħhom għall-objettivi speċifiċi tal-FEAD, għandhom jiġu stabbiliti dispożizzjonijiet rigward il-kontenut tar-rapporti annwali u finali ta' implimentazzjoni, kif ukoll il-lista ta' indikaturi komuni li jridu jiġu rrappurtati.
                  
               
                     (4)
                  
                  
                     Ir-rekwiżiti stabbiliti f'dan ir-Regolament iridu jkunu limitati għal dak li huwa meħtieġ, b'kunsiderazzjoni tad-dispożizzjonijiet stabbiliti skont ir-Regolament (UE) Nru 223/2014, kif ukoll il-liġi tal-Unjoni applikabbli dwar il-protezzjoni tal-individwi fir-rigward tal-ipproċessar ta' dejta personali u dwar il-moviment liberu ta' tali dejta, b'mod partikolari d-Direttiva 95/46/KE tal-Parlament Ewropew u tal-Kunsill (2).
                  
               
                     (5)
                  
                  
                     Sabiex titqies in-natura differenti tal-operazzjonijiet appoġġjati mill-PO I u l-PO II u skont id-dispożizzjonijiet differenti li japplikaw għal kull PO kif stabbilit fir-Regolament (UE) Nru 223/2014, għandhom japplikaw rekwiżiti differenti rigward il-kontenut tar-rapporti annwali u finali ta' implimentazzjoni, kif ukoll il-lista ta' indikaturi komuni li għandhom jiġu rrapportati għal kull PO. Sabiex titqies il-ħtieġa speċifika li titħares id-dinjità tal-individwi appoġġjati mill-FEAD u bil-għan li jitnaqqas il-piż amministrattiv għall-benefiċjarji għall-minimu meħtieġ b'konformità mar-rekwiżiti stabbiliti fir-Regolament (UE) Nru 223/2014, il-valuri ta' ċerti indikaturi jiġu ddeterminati fuq il-bażi ta' stima informata tal-organizzazzjonijiet imsieħba minflok fuq l-informazzjoni pprovduta mir-riċevituri aħħarija.
                     Sabiex il-miżuri previsti f'dan ir-Regolament ikunu jistgħu jiġu applikati mill-aktar fis, dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
                  
               ADOTTAT DAN IR-REGOLAMENT:
         
            Artikolu 1
            Suġġett
            Dan ir-Regolament jistabbilixxi d-dispożizzjonijiet li jissupplimentaw ir-Regolament (UE) Nru 223/2014 rigward il-kontenut tar-rapporti annwali u finali ta' implimentazzjoni, inkluża l-lista ta' indikaturi komuni.
         
         
            Artikolu 2
            Il-kontenut tar-rapporti annwali u finali ta' implimentazzjoni u l-lista ta' indikaturi
            (l-Artikolu 13(6) tar-Regolament (UE) Nru 223/2014)
            
               1.   Ir-rapporti annwali u finali ta' implimentazzjoni għandhom jistabbilixxu l-elementi li ġejjin:
               
                           (a)
                        
                        
                           L-informazzjoni dwar l-implimentazzjoni tal-programm b'referenza għall-indikaturi komuni għall-operazzjonijiet li tlestew parzjalment jew kompletament.
                        
                     
                           (b)
                        
                        
                           Informazzjoni dwar l-azzjonijiet li jqisu l-prinċipji stabbiliti fl-Artikoli 5(6), 5(11) u, fejn xieraq, l-Artikolu 5(13) tar-Regolament (UE) Nru 223/2014, kif ukoll valutazzjoni ta' dawk l-istess azzjonijiet.
                        
                     Minbarra l-informazzjoni msemmija fl-ewwel subparagrafu, ir-rapporti annwali u finali tal-implimentazzjoni dwar il-PO II għandhom jipprovdu informazzjoni dwar id-dejta fir-rigward ta' indikaturi speċifiċi tal-programm u l-valuri kwantifikati tal-miri u dwar il-bidliet fl-indikaturi tar-riżultati, kif ukoll l-informazzjoni dwar il-progress lejn il-kisba tal-objettivi speċifiċi tal-programm operazzjonali u l-valutazzjoni ta' dan il-progress.
            
            
               2.   L-indikaturi msemmija fil-punt (a) tal-paragrafu 1 huma elenkati fl-Anness.
            
            
               3.   Minbarra l-informazzjoni msemmija fil-paragrafu 1, ir-rapport ta' implimentazzjoni finali u, fl-2017 u fl-2022, ir-rapport annwali ta' implimentazzjoni għandu jistabbilixxi informazzjoni dwar u valutazzjoni tal-kontribuzzjoni biex jintlaħqu l-objettivi globali u speċifiċi tal-FEAD, speċifikati fl-Artikolu 3 tar-Regolament (UE) Nru 223/2014.
            
         
         
            Artikolu 3
            Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmula fi Brussell, is-17 ta' Lulju 2014.
            
               
                  Għall-Kummissjoni
               
               
                  Il-President
               
               José Manuel BARROSO
            
         
         
            (1)  ĠU L 72, 12.3.2014, p. 1.
         
            (2)  Id-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data (ĠU L 281, 23.11.1995, p. 31).
      
      
         
            ANNESS
            L-INDIKATURI KOMUNI GĦALL-PO I U L-PO II
            
               L-indikaturi ta' input
            
            
                        (1)
                     
                     
                        L-ammont totali tan-nefqa pubblika eliġibbli approvata fid-dokumenti li jistabbilixxu l-kundizzjonijiet għall-appoġġ tal-operazzjonijiet
                     
                  
                        (2)
                     
                     
                        L-ammont totali tan-nefqa pubblika eliġibbli mġarrba mill-benefiċjarji u mħallsa fl-implimentazzjoni tal-operazzjonijiet
                        Li minnu, fejn rilevanti:
                        
                                    (a)
                                 
                                 
                                    L-ammont totali tan-nefqa pubblika eliġibbli mġarrba mill-benefiċjarji u mħallsa fl-implimentazzjoni tal-operazzjonijiet marbuta mal-għoti tal-għajnuna alimentari
                                 
                              
                                    (b)
                                 
                                 
                                    L-ammont totali tan-nefqa pubblika eliġibbli mġarrba mill-benefiċjarji u mħallsa fl-implimentazzjoni tal-operazzjonijiet marbuta mal-għoti ta' għajnuna materjali bażika
                                 
                              
                  
                        (3)
                     
                     
                        L-ammont totali tan-nefqa pubblika eliġibbli ddikjarata lill-Kummissjoni
                     
                  Din id-dejta trid tkun espressa f'Euro.
            L-INDIKATURI KOMUNI GĦALL-PO I
            
               L-indikaturi ta' output fuq id-distribuzzjoni tal-għajnuna alimentari (1)
            
            
                        (4)
                     
                     
                        Kwantità ta' frott u ħaxix
                     
                  
                        (5)
                     
                     
                        Kwantità ta' laħam, bajd, ħut, frott tal-baħar
                     
                  
                        (6)
                     
                     
                        Kwantità ta' dqiq, ħobż, patata, ross u prodotti oħra li fihom il-lamtu
                     
                  
                        (7)
                     
                     
                        Kwantità ta' zokkor
                     
                  
                        (8)
                     
                     
                        Kwantità ta' prodotti tal-ħalib
                     
                  
                        (9)
                     
                     
                        Kwantità ta' xaħam, żejt
                     
                  
                        (10)
                     
                     
                        Kwantità ta' ikel konvenjenti, oġġetti tal-ikel oħrajn (li ma jaqgħux taħt il-kategoriji msemmija qabel)
                     
                  
                        (11)
                     
                     
                        Kwantità totali ta' għajnuna alimentari distribwita
                        li minnha:
                        
                                    (a)
                                 
                                 
                                    Sehem tal-ikel li għalih tħallsu biss it-trasport, id-distribuzzjoni u l-ħżin mill-PO (f' %)
                                 
                              
                                    (b)
                                 
                                 
                                    Proporzjon ta' prodotti tal-ikel kofinanzjati tal-FEAD fil-volum totali tal-ikel distribwit mill-organizzazzjonijiet imsieħba (f' %) (2)
                                    
                                 
                              
                  
                        (12)
                     
                     
                        In-numru totali ta' ikliet distribwiti u ffinanzjati parzjalment jew totalment mill-PO (3)
                        
                     
                  
                        (13)
                     
                     
                        In-numru totali ta' pakketti tal-ikel distribwiti u ffinanzjati parzjalment jew totalment mill-PO (4)
                        
                     
                  
               L-indikaturi tar-riżultat dwar id-distribuzzjoni tal-għajnuna alimentari (5)
            
            
                     
                        (14)
                     
                     
                        In-numru totali ta' persuni li jirċievu l-għajnuna alimentari
                        li minnhom:
                        
                                    (a)
                                 
                                 
                                    In-numru ta' tfal li għandhom 15-il sena jew inqas
                                 
                              
                                    (b)
                                 
                                 
                                    In-numru ta' tfal li għandhom 65 sena jew aktar
                                 
                              
                                    (c)
                                 
                                 
                                    In-numru ta' nisa
                                 
                              
                                    (d)
                                 
                                 
                                    In-numru ta' migranti, parteċipanti bi sfond barrani, minoritajiet (inklużi komunitajiet marġinalizzati bħar-Rom)
                                 
                              
                                    (e)
                                 
                                 
                                    In-numru ta' persuni b'diżabbiltajiet
                                 
                              
                                    (f)
                                 
                                 
                                    In-numru ta' persuni mingħajr dar
                                 
                              
                  
               L-indikaturi ta' output dwar id-distribuzzjoni tal-assistenza materjali bażika
            
            
                        (15)
                     
                     
                        Il-valur monetarju totali tal-beni distribwiti
                        li minnhom:
                        
                                    (a)
                                 
                                 
                                    Il-valur monetarju totali tal-beni għat-tfal
                                 
                              
                                    (b)
                                 
                                 
                                    Il-valur monetarju totali tal-beni għall-persuni mingħajr dar
                                 
                              
                                    (c)
                                 
                                 
                                    Il-valur monetarju totali tal-beni għal gruppi oħra fil-mira
                                 
                              
                  
                        (16)
                     
                     
                        Lista tal-aktar kategoriji rilevanti ta' beni distribwiti lit-tfal (6)
                        
                        
                                    (a)
                                 
                                 
                                    Layette
                                 
                              
                                    (b)
                                 
                                 
                                    Basktijiet tal-iskola
                                 
                              
                                    (c)
                                 
                                 
                                    Kartolerija, pitazzi, pinen, materjal tat-tpinġija u materjal ieħor meħtieġ fl-iskola (mhux tal-ħwejjeġ)
                                 
                              
                                    (d)
                                 
                                 
                                    Tagħmir sportiv (żraben tal-isport, leotard, malja tal-għawm…)
                                 
                              
                                    (e)
                                 
                                 
                                    Ħwejjeġ (kowt tax-xitwa, żraben, uniformi tal-iskola…)
                                 
                              
                                    (f)
                                 
                                 
                                    Kategorija oħra — li trid tiġi speċifikata
                                 
                              
                  
                        (17)
                     
                     
                        Lista tal-aktar kategoriji rilevanti ta' beni distribwiti lil persuni mingħajr dar (6)
                        
                        
                                    (a)
                                 
                                 
                                    Sleeping bags/kutri
                                 
                              
                                    (b)
                                 
                                 
                                    Tagħmir tal-kċina (borom, taġnijiet, pożati…)
                                 
                              
                                    (c)
                                 
                                 
                                    Ħwejjeġ (kowt tax-xitwa, żraben…)
                                 
                              
                                    (d)
                                 
                                 
                                    Bjankerija (xugamani, kutri)
                                 
                              
                                    (e)
                                 
                                 
                                    Oġġetti tal-iġjene (kaxxa għall-ewwel għajnuna, sapun, xkupilja tas-snien, xafra riutilizzabbli għat-tqaxxir tal-leħja …)
                                 
                              
                                    (f)
                                 
                                 
                                    Kategorija oħra — li trid tiġi speċifikata
                                 
                              
                  
                        (18)
                     
                     
                        Lista tal-aktar kategoriji rilevanti ta' beni distribwiti lil gruppi oħra fil-mira (6)
                        
                        
                                    (a)
                                 
                                 
                                    Kategorija oħra li trid tiġi speċifikata
                                 
                              
                  
               L-indikaturi tar-riżultat dwar id-distribuzzjoni tal-assistenza materjali bażika (5)
            
            
                     
                        (19)
                     
                     
                        In-numru totali ta' persuni li jirċievu assistenza materjali bażika
                        li minnhom:
                        
                                    (a)
                                 
                                 
                                    In-numru ta' tfal li għandhom 15-il sena jew inqas
                                 
                              
                                    (b)
                                 
                                 
                                    In-numru ta' tfal li għandhom 65 sena jew aktar
                                 
                              
                                    (c)
                                 
                                 
                                    In-numru ta' nisa
                                 
                              
                                    (d)
                                 
                                 
                                    In-numru ta' migranti, parteċipanti bi sfond barrani, minoritajiet, inklużi komunitajiet marġinalizzati bħar-Rom)
                                 
                              
                                    (e)
                                 
                                 
                                    In-numru ta' persuni b'diżabbiltajiet
                                 
                              
                                    (f)
                                 
                                 
                                    In-numru ta' persuni mingħajr dar
                                 
                              
                  INDIKATURI KOMUNI GĦALL-PO II
            
               Indikaturi tal-output dwar l-assistenza għall-inklużjoni soċjali
            
            
                     
                        (20)
                     
                     
                        In-numru totali ta' persuni li jirċievu assistenza għall-inklużjoni soċjali
                        li minnhom:
                        
                                    (a)
                                 
                                 
                                    In-numru ta' tfal li għandhom 15-il sena jew inqas
                                 
                              
                                    (b)
                                 
                                 
                                    In-numru ta' tfal li għandhom 65 sena jew aktar
                                 
                              
                                    (c)
                                 
                                 
                                    In-numru ta' nisa
                                 
                              
                                    (d)
                                 
                                 
                                    In-numru ta' migranti, parteċipanti bi sfond barrani, minoritajiet (inklużi komunitajiet marġinalizzati bħar-Rom)
                                 
                              
                                    (e)
                                 
                                 
                                    In-numru ta' persuni b'diżabbiltajiet
                                 
                              
                                    (f)
                                 
                                 
                                    In-numru ta' persuni mingħajr dar
                                 
                              
                  Din id-dejta għall-PO II hija dejta personali skont l-Artikolu 7 tad- Direttiva 95/46/KE. L-ipproċessar tagħha jkun meħtieġ għall-konformità mal-obbligu legali li għalih il-kontrollur huwa soġġett (l-Artikolu 7(c) tad-Direttiva 95/46/KE). Għad-definizzjoni ta' kontrollur, ara l-Artikolu 2 tad-Direttiva 95/46/KE.
            
               (1)  L-indikaturi (4) sa (11) jinkludu kull forma ta' dawn il-prodotti eż. oġġetti tal-ikel friski, fil-laned u ffriżati u għandhom jiġu espressi f'tunnellati.
            
               (2)  Il-valuri għal dan l-indikatur għandhom jiġu stabbiliti permezz ta' stima informata tal-organizzazzjonijiet imsieħba.
            
               (3)  Id-definizzjoni ta' x'għandu jiġi mifhum bħala ikla tista' tingħata fil-livell tal-organizzazzjoni msieħba/l-operazzjoni/l-awtorità ta' ġestjoni. Il-valuri għal dan l-indikatur għandhom jiġu stabbiliti permezz ta' stima mill-organizzazzjonijiet imsieħba.
            
               (4)  Id-definizzjoni ta' x'għandu jiġi mifhum bħala pakkett tal-ikla tista' tingħata fil-livell tal-organizzazzjoni msieħba/l-operazzjoni/l-awtorità ta' ġestjoni. Il-pakketti ma għandhomx bżonn ikunu standardizzati fid-daqs jew fil-kontenut. Il-valuri għal dan l-indikatur għandhom jiġu stabbiliti permezz ta' stima mill-organizzazzjonijiet imsieħba.
            
               (5)  Il-valuri għal dawn l-indikaturi għandhom jiġu ddeterminati abbażi tal-istima informata tal-organizzazzjonijiet imsieħba. La huwa mistenni u lanqas meħtieġ li jkunu bbażati fuq l-informazzjoni pprovduta mir-riċevituri aħħarija.
            
               (6)  Il-lista għandha tinkludi l-kategoriji kollha rilevanti li jkopru mill-inqas 75 % tal-beni distribwiti.